als_Latn dik_Latn azb_Arab
Rama, në një takim me pensionistët në Vlorë, deklaroi se Partia Socialiste kërkon më shumë pushtet në mënyrë që të bëjë më shumë për njerëzit.
“Nuk e duam pushtetin për vete sepse po ta donim, nuk kishim nevojë për fushatë sot. Luli do të ishte në çadër në Tiranë, duke kërkuar autobotë uji për freskim nga vapa, ne do të prisnim 25 qershorin dhe do të merrnim 100 deputetë. Ndërkombëtarët i kishim pas vetes, por nuk e bëmë këtë gjë sepse nuk e kemi pushtetin qëllim në vetvete. Ju kërkoj më shumë pushtet që të bëjmë më shumë për ju”, tha Rama.
Kryeministri shtoi se “njerëzit në këto zgjedhje duhet të shkojnë për interesin e tyre, jo për tifozllëk”.
“Demokracia nuk është anarki dhe pazar. Nuk mund të dalë një drejtor dhe t’i thotë ministres “nuk të njoh ty, njoh kryetarin e partisë”. Njerëzit votojnë për disa njerëz që vijnë në Parlament për të bërë shantazh dhe mendojnë se kanë dërguar përfaqësuesit e tyre”, tha Rama.
als_Latn als_Latn als_Latn als_Latn